CELEX: C2005/082/49
Language: fi
Date: 2005-04-02 00:00:00
Title: Asia C-74/05: Euroopan yhteisöjen komission 15.2.2005 Luxemburgin suurherttuakuntaa vastaan nostama kanne

2.4.2005   
            
            
               FI
            
            
               Euroopan unionin virallinen lehti
            
            
               C 82/24
            
         Euroopan yhteisöjen komission 15.2.2005 Luxemburgin suurherttuakuntaa vastaan nostama kanne
   (Asia C-74/05)
   (2005/C 82/49)
   Oikeudenkäyntikieli: ranska
   Euroopan yhteisöjen komissio on nostanut 15.2.2005 Euroopan yhteisöjen tuomioistuimessa kanteen Luxemburgin suurherttuakuntaa vastaan. Kantajan asiamiehenä on Nicola Yerrell, prosessiosoite Luxemburgissa.
   Kantaja vaatii, että yhteisöjen tuomioistuin:
   
               1.
            
            
               toteaa, että Luxemburgin suurherttuakunta ei ole noudattanut EY:n perustamissopimuksen mukaisia velvoitteitaan, koska se ei ole antanut Euroopan lentoyhtiöiden liiton (AEA), Euroopan kuljetustyöntekijöiden liiton (ETF), Euroopan ohjaamomiehistöyhdistyksen (ECA), Euroopan alueellisten lentoyhtiöiden yhdistyksen (ERA) ja Kansainvälisen tilauslentoyhtiöiden järjestön (IACA) tekemän, siviili-ilmailun liikkuvien työntekijöiden työajan järjestämistä koskevan eurooppalaisen sopimuksen täytäntöönpanosta 27 päivänä marraskuuta 2000 annetun neuvoston direktiivin 2000/79/EY (1) noudattamisen edellyttämiä lakeja, asetuksia ja hallinnollisia määräyksiä tai koska se ei ole varmistanut sitä, että työmarkkinaosapuolet ovat ottaneet käyttöön tarvittavat säännökset sopimuksella ja toissijaisesti koska se ei ole ilmoittanut näistä toimenpiteistä komissiolle.
            
         
               2.
            
            
               velvoittaa Luxemburgin suurherttuakunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Direktiivin kansallisessa oikeusjärjestyksessä tapahtuvan täytäntöönpanon määräaika on päättynyt 1.12.2003.
   
      (1)  EYVL L 302, 1.12.2000, s. 57.